REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/74-16

23. februar 2016. godine

Beograd

ZAPISNIK

48. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 19. FEBRUARA 2016. GODINE

Sednica je počela u 16,00 časova.

Sednicom je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Zoran Antić, Milan Kovačević, Žarko Bogatinović, Milija Miletić, Marjana Maraš, Velimir Stanojević, kao i Vladan Milošević (zamenik Jasmine Obradović), Zoran Pralica (zamenik Miodraga Nikolića), Nadica Nikolić Tanasijević (zamenik Đorđa Stojšića) i Miroslav Marinković (zamenik Dušana Petrovića), zamenici članova Odbora.

Sednici nisu prisustvovali članovi Odbora: Jasmina Obradović, Miodrag Nikolić, Đorđe Stojšić, Goran Ćirić, Jovan Marković, Dušan Petrović, Arpad Fremond i Sabina Dazdarević.

Odbor je jednoglasno usvojio sledeći

 D n e v n i r e d

1. Podnošenje amandmana Odbora na Predlog zakona o izmenama i dopunama Zakona o stočarstvu (broj 320-3663/15 od 28. decembra 2015. godine).

Prva tačka dnevnog reda - **Podnošenje amandmana Odbora na Predlog zakona o izmenama i dopunama Zakona o stočarstvu (broj 320-3663/15 od 28. decembra 2015. godine).**

Predsednik Odbora je obavestio članove da je sednica sazvana kako bi Odbor u skladu sa članom 165. st. 1. i 2. Poslovnika Narodne skupštine podneo odgovarajući amandman na Predlog zakona o izmenama i dopunama Zakona o stočarstvu. Konstatovana je potreba da se izvrši terminološko usklađivanje prihvaćenih amandmana sa tekstom Zakona, kako bi se obezbedilo da se koriste isti termini u svim članovima Zakona.

Odbor je, na osnovu člana 165. st. 1. i 2. Poslovnika Narodne skupštine podneo na Predlog zakona o izmenama i dopunama Zakona o stočarstvu sledeći

 AMANDMAN

 Posle člana 49. dodaje se član 49a, koji glasi:

 „Član 49a

 U članu 41. tačka 2), članu 67. stav 1. i članu 77. stav 1, reč: „sperma” u različitom padežu zamenjuje se rečima: „seme za veštačko osemenjavanje” u odgovarajućem padežu. ”

 Obrazloženje

 Ovim amandmanom vrši se terminološko usklađivanje prihvaćenih amandmana sa tekstom Zakona, kako bi se obezbedilo da se koriste isti termini u svim članovima Zakona.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je, na osnovu člana 165. stav 3. Poslovnika Narodne skupštine, podneo Narodnoj skupštini sledeći

 I Z V E Š T A J

Odbor je, u skladu sa članom 165. stav 2. Poslovnika Narodne skupštine, podneo amandman kojim se posle člana 49. dodaje novi član 49a Predloga zakona o izmenama i dopunama Zakona o stočarstvu.

Za izvestioca Odbora na sednici Narodne skupštine određen je Marijan Rističević, predsednik Odbora.

Pošto drugih pitanja i predloga nije bilo, sednica je zaključena u 16,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK Branka Zlatović Marijan Rističević